《冬日客怀》
元代·陈颢

江国冬来十日阴，闭门高卧拥寒衾。贫将乞米无颜帖，客久思家有越吟。

雪压荒桥行路断，山藏老树冻云深。百壶安得如渑酒，细与梅花说旧心。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。